Na podlagi 114. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP), Odloka o proračunu Občine Ivančna Gorica za leto 2024 (Uradno glasilo e-občine, št. 42/23) in Pravilnika o sofinanciranju programov in projektov na področju kulture v Občini Ivančna Gorica (Uradno glasilo e-občina, št. 34/23, v nadaljevanju Pravilnik) Občina Ivančna Gorica objavlja

**JAVNI RAZPIS**

**za sofinanciranje programov in projektov na področju kulture**

**v Občini Ivančna Gorica za leto 2024**

1. Naročnik: Občina Ivančna Gorica, Sokolska ulica 8, 1295 Ivančna Gorica.
2. Predmet javnega razpisa so:

* javni kulturni programi/redna dejavnost (vse oblike ustvarjanja, poustvarjanja, posredovanja in varovanja kulturnih dobrin na področju glasbene, plesne, folklorne, gledališke, lutkovne, literarne, likovne, fotografske, filmske, video, spletne ter multimedijske dejavnosti),
* javni kulturni projekti (posamične kulturne aktivnosti kulturnih izvajalcev, ki sodijo v okvir širšega javnega interesa, vsebinsko učinkoviti in promocijsko naravnani, so po vsebini, zasnovi in obsegu zaključena samostojna celota (prireditve in projekti na področju ljubiteljske kulture, festivali s kulturno vsebino, nastopi kulturnih izvajalcev v tujini, posamični primeri mednarodnega kulturnega sodelovanja, pomembna kulturna srečanja, obnove nepremične kulturne dediščine, nakup in vzdrževanje opreme, ki jih za svoje kulturno delovanje potrebujejo izvajalci, itd...).

1. Na razpisu lahko sodelujejo naslednji izvajalci kulturnih programov/projektov:

* kulturna društva,
* ostala društva, ki imajo v svoji dejavnosti registrirano kulturno dejavnost in v okviru svojega delovanja primarno izvajajo dejavnosti ljubiteljske kulture,
* zveze kulturnih društev,
* zavodi in druge organizacije, ki so registrirane za opravljanje dejavnosti na področju ljubiteljske kulture,
* za vzdrževanje kulturne dediščine (so)lastniki ali upravljalci nepremične kulturne dediščine na območju občine.

1. Izvajalci kulturnih programov/projektov morajo izpolnjevati naslednje pogoje:

* imajo sedež na območju občine Ivančna Gorica in aktivno delujejo na območju občine,
* so registrirani za opravljanje kulturne dejavnosti in je kulturna dejavnost njihova osnovna oziroma prevladujoča dejavnost,
* so registrirani v skladu z zakonom o društvih ali drugim zakonom, ki ureja status izvajalca,
* imajo zagotovljene kadrovske, materialne, prostorske in organizacijske pogoje za opravljanje kulturne dejavnosti,
* imajo urejeno evidenco o članstvu, plačani članarini in ostalo dokumentacijo skladno z zakonom, ki ureja društva oziroma drugim zakonom, ki ureja pravni status izvajalca,
* opravljajo dejavnost na neprofitni osnovi,
* delujejo najmanj eno leto pred dnem objave tega javnega razpisa po pravilniku,
* je njihovo delo in delo posamezne sekcije oziroma skupine vsaj že enkrat predstavljeno v javnosti, samo registracija ni zadostna,
* vodijo evidenco o opravljenih vajah in nastopih,
* imajo na dan prijave na javni razpis za sofinanciranje programov in projektov na področju kulture za tekoče koledarsko leto poravnane vse zapadle obveznosti do občine,
* imajo izdelano finančno konstrukcijo, iz katere so razvidni viri prihodkov in pričakovani stroški izvedbe programov in projektov,
* vsako leto občinski upravi redno dostavijo poročilo o realizaciji programov in projektov za preteklo leto,
* se pravočasno prijavijo na javni razpis ter izpolnjujejo vse razpisne pogoje,
* za isti namen, upravičene stroške ali del stroškov prijavljenega programa in/ali projekta, ne bodo pridobili namenskih sredstev oziroma niso v postopku pridobivanja sredstev iz drugih virov in drugih proračunskih sredstev občine,
* izpolnjujejo druge pogoje iz Pravilnika

1. Poleg pogojev iz prejšnjega odstavka morajo zveze kulturnih društev izpolnjevati dodaten pogoj, in sicer, da delujejo najmanj dve leti pred dnem objave javnega razpisa po Pravilniku o sofinanciranju programov in projektov na področju kulture v Občini Ivančna Gorica (Uradno glasilo e-občina, št. 34/23).
2. Izvajalci javnih kulturnih programov in kulturnih projektov so dolžni v primeru pridobitve sredstev, na povabilo občine, vsaj dvakrat letno brezplačno sodelovati na prireditvah, ki jih organizira ali soorganizira Občina Ivančna Gorica. Pri izvedbi kulturnih programov in kulturnih projektov, ki jih sofinancira Občina Ivančna Gorica, je izvajalec dolžan na ustrezen način poskrbeti za promocijo občine, kar se natančneje dogovori v okviru pogodbe o sofinanciranju.
3. Ne glede na pogoje iz četrte (4.) točke tega razpisa morajo (so)lastniki ali upravljavci nepremične kulturne dediščine za kulturni projekt vzdrževanja nepremične kulturne dediščine izpolnjevati naslednje pogoje:

* nepremična kulturna dediščina mora imeti status spomenika in/ali biti vpisana v zbirni register dediščine,
* pridobljena ustrezna dokumentacija s strani pristojnega zavoda za varstvo kulturne dediščine (kulturnovarstveni pogoji, kulturnovarstveno soglasje, itd.),
* izdelano finančno konstrukcijo, iz katere so razvidni viri prihodkov in pričakovani stroški izvedbe projekta obnove,
* imajo na dan prijave na javni razpis za sofinanciranje programov in projektov na področju kulture za tekoče koledarsko leto poravnane vse zapadle obveznosti do občine,
* za isti namen, upravičene stroške ali del stroškov prijavljenega programa in/ali projekta ne bodo pridobili sredstev oziroma niso v postopku pridobivanja sredstev iz drugih virov in drugih proračunskih sredstev občine,
* izpolnjujejo druge pogoje iz Pravilnika.

1. Upravičeni stroški sofinanciranih kulturnih programov in kulturnih projektov so stroški, ki so vsebinsko povezani z izvedbo sofinanciranega programa in/ali projekta izvajalca.
2. Sredstva za investicije in investicijsko vzdrževanje prostorov niso predmet tega razpisa.
3. Okvirne višine sredstev, ki so na razpolago za sofinanciranje področja kulture za leto 2024 so rezervirana na postavkah:

* 18018 – sofinanciranje delovanja strokovnih služb in organov zvez kulturnih društev – višina razpisanih sredstev je **11.200,00 EUR**,
* 18023 – sofinanciranje programa zvez kulturnih društev – višina razpisanih sredstev je   
  **16.000,00 EUR**,
* 18024 – sofinanciranje programov in projektov kulturnih društev – višina razpisanih sredstev je **98.000,00 EUR,**
* 18025 – sofinanciranje nabave opreme kulturnih društev – višina razpisanih sredstev je **8.000,00 EUR,**
* 18006 – vzdrževanje kulturnih spomenikov – višina razpisanih sredstev je **25.000,00 EUR.**

1. Prijavitelji, ki želijo kandidirati na javnem razpisu, morajo k prijavnemu obrazcu priložiti:

* izpolnjeno prijavo na razpis, izpolnjene obrazce iz razpisne dokumentacije ter vse v razpisni dokumentaciji zahtevane priloge,
* izjavo
* s podpisom potrjen vzorec pogodbe,
* kopijo odločbe oziroma sklepa o registraciji,
* dokazilo o lastništvu, projekt obnove in spomeniško varstveno soglasje za projekt obnove spomeniškovarstvenih objektov.

Prijave in ostale prijavne obrazce morajo podpisati upravičene osebe – zastopniki oziroma fizične osebe osebno ali njihovi pooblaščenci.

1. Merila in kriteriji za vrednotenje prijavljenih kulturnih programov/projektov so naslednja:

Vrednotenje se opravi tako, da se točkuje naslednje elemente:

12.1. Kulturni program oziroma redna dejavnost

* 1. Kulturni projekt
  2. Nakup in vzdrževanje opreme
  3. Vzdrževanje kulturne dediščine
  4. **KULTURNI PROGRAM OZIROMA REDNA DEJAVNOST** 
     1. Dejavnost

|  |  |  |
| --- | --- | --- |
| **DEJAVNOST** | | **ŠTEVILO TOČK** |
| 1. instrumentalna glasbena dejavnost | do (vključno) 20 članov | 150 točk |
| nad 20 članov | 300 točk |
| 2. glasbena dejavnost | odrasli pevski zbor | 150 točk |
| otroški pevski zbor | 110 točk |
| ljudski pevci | 150 točk |
| 3. gledališka dejavnost | predstava odrasli nad 2 h (v letnem gledališču) | 250 točk |
| predstava odrasli | 150 točk |
| predstava otroci | 110 točk |
| 4. folklorna dejavnost | odrasla folklorna skupina | 150 točk |
| otroška folklorna skupina | 110 točk |
| 5. filmska in video dejavnost |  | 100 točk |
| 6. likovna in fotografska dejavnost |  | 100 točk |
| 7. literarna dejavnost |  | 100 točk |
| 8. lutkovna dejavnost |  | 80 točk |
| 9. plesna dejavnost |  | 80 točk |
| 10. novinarska dejavnost |  | 80 točk |

* + 1. Število aktivnih članov v skupini

|  |  |
| --- | --- |
| **ŠTEVILO ČLANOV** | **DODATNE TOČKE NA ŠTEVILO TOČK REDNE DEJAVNOSTI** |
| nad 40 | 34 % |
| od 26 do 39 | 25 % |
| od 13 do 25 | 15 % |
| od 4 do 12 | 8 % |
| 3 in manj | 0 % |

* + 1. Kvaliteta skupine

Skupine se same realno razvrstijo v kvalitetno skupino po opisanih kriterijih za posamezno dejavnost, potrdi oz. končno določi pa komisija, ki jo s sklepom določi župan.

|  |  |  |
| --- | --- | --- |
| **KATEGORIJA** | **OPIS** | **DODATNE TOČKE NA ŠTEVILO TOČK REDNE DEJAVNOSTI** |
| A | Skupina, ki je bil v preteklih dveh letih  prepoznavna na državnem in/ali mednarodnem nivoju, se skozi dve sezoni neprekinjeno dokazuje in zagotavlja  kvalitetne produkcije v občini. | 35 % |
| B | Skupina, ki je prepoznavna na območnem nivoju, se udeležuje območnih preglednih srečanj in revij, ima stalno pripravljen program ter redno izvaja nastope v občini in drugod. | 20 % |
| C | Skupina, ki na območju občine redno nastopa na javnih prireditvah, dosega povprečne kakovosti izvedb programov. | 5 % |
| D | Skupina, ki občasno nastopa na javnih prireditvah. | 0 % |

Opombe: Izvajalec mora za točkovanje kvalitete skupine za kategorijo A in B obvezno priložiti prilogo oziroma dokazilo: diplomo, priznanja o prejetih dosežkih oziroma rezultatih, ipd., za točkovanje kategorije C in D pa dokazilo oziroma potrditev o udeležbi, zahvalo, ipd.

* + 1. Pretekla strokovna usposabljanja/izobraževanja

Kulturnim društvom se sofinancirajo oziroma priznajo dodatne točke na število točk redne dejavnosti izobraževanja mentorjev, somentorjev, vodij skupin in članov skupine. Priznajo se izobraževanja, ki so se uspešno zaključila v preteklem koledarskem letu (v letu pred letom, za katerega velja javni razpis). Izobraževanje se mora vsebinsko ujemati z dejavnostjo sekcije društva.

Letno se na sekcijo kulturnega društva prizna eno izobraževanje za mentorja, somentorja ali vodjo skupine in eno izobraževanje za člana skupine ali sekcije. Skupaj se torej maksimalno prizna dve izobraževanji na sekcijo kulturnega društva. Upoštevajo se plačljiva in brezplačna izobraževanja.

Udeležba se potrjuje z dokazilom o opravljenem izobraževanju. Obvezna priloga za sofinanciranje je dokazilo ali potrdilo o udeležbi, razpis izobraževanja in račun o strošku izobraževanja, v kolikor je plačljivo.

Merila za točkovanje:

|  |  |
| --- | --- |
| **KRITERIJ** | **DODATNE TOČKE NA ŠTEVILO TOČK REDNE DEJAVNOSTI** |
| 1. mentor, somentor ali vodja skupine izobraževanje do 5 ur | 10% |
| 2. mentor, somentor ali vodja skupine izobraževanje 6 do 10 ur | 15% |
| 3. mentor, somentor ali vodja skupine izobraževanje 2 dni ali več | 20% |
| 4. član skupine izobraževanje do 5 ur | 5% |
| 5. član skupine izobraževanje 6 do 10 ur | 7% |
| 6. član skupine izobraževanje 2 dni ali več | 10% |

* + 1. Obletnice kulturnih društev in sekcij v kulturnih društvih

Z namenom spodbujanja kontinuirane ljubiteljske kulturne dejavnosti se društvom in sekcijam kulturnih društev za delovanje ob pomembnih obletnicah v letu jubileja dodelijo dodatna sredstva. Društvo ali sekcija je do  predmetnih sredstev upravičena, če je za obeležitev posamezne obletnice kulturnega društva in/ali sekcije pripravila poseben jubilejni program (prireditev, izdaja biltena, zbornika ipd.). Ob prijavi na javni razpis mora biti predstavljena tudi vsebina in način praznovanja obletnice.

Merila za vrednotenje:

|  |  |
| --- | --- |
| **KRITERIJ** | **VIŠINA SREDSTEV** |
| 1. kulturno društvo deluje 10, 15 ali 20 let | 150 EUR |
| 2. kulturno društvo deluje 25 ali 30 let | 250 EUR |
| 3. kulturno društvo deluje 40 ali več let (pri čemer se prizna praznovanje obletnice na vsakih 10 nadaljnjih let, npr. 40, 50, 60 itd.) | 500 EUR |
| 4. sekcija kulturnega društva deluje 10 ali 20 let | 100 EUR |
| 5. sekcija kulturnega društva deluje 25 ali 30 let | 150 EUR |
| 6. sekcija kulturnega društva deluje 40 ali več let (pri čemer se prizna praznovanje obletnice na vsakih 10 nadaljnjih let, npr. 40, 50, 60 itd.) | 300 EUR |

* + 1. Nastopi

Pri točkovanju nastopov se upoštevajo **le javne prireditve**, ne upoštevajo se sodelovanja oziroma nastopanje na občnih zborih lastnih in drugih društev, pri obredih kot so maše, pogrebi, poroke, martinovanja, rojstni dnevi, srečanja zaključenih skupin, ipd.

Merila za točkovanje:

|  |  |  |
| --- | --- | --- |
| **NASTOPI\*** | **ŠTEVILO TOČK** | **MAKSIMALNO ŠTEVILO DODELJENIH TOČK** |
| 1. državna in mednarodna tekmovanja | 100 točk | 200 točk |
| 2. državna in mednarodna srečanja | 70 točk | 140 točk |
| 3. osrednji dogodki, celovečerni premierni koncert, premiera | 70 točk | 140 točk |
| 4. samostojni koncerti, predstave, razstave, literarni dogodek, multimedijski dogodek | 40 točk | 80 točk |
| 5. udeležba na javni prireditvi, gostovanje | 10 točk | 40 točk |

\*Pod vsako točko od 1. do 4. se sofinancirata največ dva (2) dogodka, pod točko 5. se sofinancirajo največ štirje (4) dogodki.

Opombe:

* samostojni koncerti, razstave, predstave itd. se morajo obvezno dokazovati s programskimi listi, iz katerih je razvidna programska vsebina prireditve, vsi ostali nastopi pa se morajo dokazovati s propagandnim gradivom organizatorja (vabila, plakati…);
* premierni ali prvič predstavljeni program pomeni nov program (vsaj 50% nove vsebine) ali da vsaj štiri sezone ni bil na sporedu;
* javna prireditev pomeni prireditev, dostopna javnosti in utemeljeno računa na odmevnost v medijih in ustrezno prepoznavnost  v javnosti;
* ponovitve dogodkov (npr. premiernega koncerta, osrednjega in samostojnega dogodka) se upoštevajo in vrednotijo pod točko 5 iz zgornje tabele merila 1.6. Nastopi;
* individualni nastopi z manj kot 4 člani se jim število skupno prejetih točk merila 1.6. Nastopi deli s številom 4, predstavljati pa se morajo pod imenom društva.
  + 1. Mentorji in drugi strokovni sodelavci

Društvu pripadajo dodatne točke za pokrivanje honorarjev in potnih stroškov mentorjev in drugih strokovnih sodelavcev (umetniški vodja, somentor). Pri honorarju in potnih stroških se upošteva največ 70 vaj letno.

Društvu za umetniškega vodja, mentorja ali somentorja pripadata 2 točki na vajo. Skupaj se lahko dodeli maksimalno 140 točk.

Društvu za pokrivanje potnih stroškov mentorja oziroma drugega strokovnega sodelavca pripada:

* 1 točka na vajo = od 10 - 24 km v obe smeri,
* 2 točki na vajo = od 25 - 49 km v obe smeri,
* 3 točke na vajo = nad 50 km v obe smeri.

Maksimalno se skupaj prizna za vse prijavljene potne stroške 210 točk za največ dve osebi.

* + 1. Dejavnosti zvez kulturnih društev

Zvezam kulturnih društev se sofinancira njihovo delovanje (administrativne in materialne stroške, stroške strokovnih sodelavcev, idr.) in izvedba njihovih programov.

Zveza kulturnih društev, ki izpolnjuje pogoje iz 5. člena Pravilnika (oziroma 4. in 5. točke tega razpisa), pridobi točke glede na spodnja merila (Tabela 12.1.8.1).

* + - 1. Delovanje zveze

Merila za točkovanje:

|  |  |
| --- | --- |
| **ŠTEVILO VKLJUČENIH DRUŠTEV\*** | |
| **KRITERIJ** | **ŠTEVILO TOČK** |
| do 5 društev | 0 točk |
| 6 - 10 društev | 5 točk |
| 11 - 15 društev | 10 točk |
| nad 15 društev | 15 točk |

\*Pri točkovanju se upoštevajo samo društva s sedežem v občini.

|  |  |
| --- | --- |
| **ŠTEVILO LET DELOVANJA** | |
| **KRITERIJ** | **ŠTEVILO TOČK** |
| 2 – 5 let | 10 točk |
| 6 - 10 let | 15 točk |
| 10 - 15 let | 20 točk |
| nad 15 let | 30 točk |

|  |  |
| --- | --- |
| **RAZNOLIKOST DEJAVNOSTI DRUŠTEV NA PODORČJU LJUBITELJSKE KUTURE** | |
| **KRITERIJ** | **ŠTEVILO TOČK** |
| 1 kategorija | 0 točk |
| 2 – 4 kategorije | 10 točk |
| več kot 4 kategorije | 15 točk |

* + - 1. Program zveze

Programi morajo biti jasno vsebinsko in časovno opredeljeni ter z izdelano finančno konstrukcijo.

Merila za točkovanje:

|  |  |
| --- | --- |
| **PROGRAM** | **ŠTEVILO TOČK** |
| **Dobro**  Izvaja programe in/ali projekte na področju ljubiteljske kulture, v katerem so  vključena včlanjena društva s poudarkom na izobraževanju članov in vsaj 2 skupni javni prireditvi (samostojno ali v sodelovanju z drugo organizacijo). | 10 točk |
| **Kakovostno**  Izvaja programe in/ali projekte na področju ljubiteljske kulture, v katerem so  vključena včlanjena društva s poudarkom na izobraževanju članov in vsaj 3 skupne javne prireditve (samostojno ali v sodelovanju z drugo organizacijo), pomembno prispeva k obogatitvi kulturne ponudbe v občini, prispeva k obogatitvi kulturne ponudbe v občini. | 15 točk |
| **Vrhunsko**  Samostojno izvede ali sodeluje v vsaj 5 javnih prireditvah (samostojno ali v sodelovanju z drugimi organizacijami). Zveza je zastopnik in aktivni sogovornik  z občino, izvaja različna izobraževanja za dvig kvalitete v ljubiteljski kulturi, nudi pomoč pri promociji dogodkov članov zveze, podeljuje nagrade in priznanja za pomembne dosežke na področju ljubiteljske kulture, pomembno prispeva k obogatitvi kulturne ponudbe v občini. | 20 točk |

* 1. **KULTURNI PROJEKTI**

V primeru, da izvajalec kulturnih programov oziroma kulturne dejavnosti pridobi sredstva za posamičen kulturni projekt iz naslova sofinanciranja kulturnih projektov, se le-ta ne upošteva pri vrednotenju kulturnih programov oziroma redne dejavnosti. Kulturni projekti dopolnjujejo redno dejavnost organizacije.

Kadar je več izvajalcev kulturnega projekta, mora nosilec projekta izvesti vsaj polovico programa.

Kulturni projekti so posamični zaključni kulturni dogodki ljubiteljske kulture izvajalca na kulturnem področju, ki so namenjeni širši javnosti in izkažejo širši javni interes. Projekt je časovno, vsebinsko in finančno zaokrožena celota in vsebuje stroške za izvedbo prijavljene vsebine, ki jo bo izvajalec izvedel v tekočem letu javnega razpisa.

12.2.1. Prireditve in projekti

Sofinancirajo se prireditve in projekti ljubiteljske kulturne dejavnosti, ki so v postopku izbire ocenjeni oziroma vrednoteni višje in so v širšem javnem interesu.

Sofinancira se skupno osem (8) najvišje ocenjenih prireditev in projektov. Posamezna skupina ali sekcija društva oziroma izvajalec lahko prijavi največ eno prireditev ali projekt.

V kolikor komisija izmed prijavljenih projektov oceni projekt strateškega pomena lahko izvajalcu k skupnemu številu točk iz spodnje tabele dodeli dodatnih 250 točk.

Merila za točkovanje:

|  |  |  |
| --- | --- | --- |
| **KRITERIJ** | | **ŠTEVILO TOČK** |
| 1. nivo (nastopajoči, sodelujoči) | krajevni, občinski | 7 točk |
| regijski, državni | 10 točk |
| meddržavni\* | 20 točk |
| 2. število nastopajočih izvajalcev (društev, organizacij, drugi posamezniki in izvajalci) | po 2 točki za vsakega različnega izvajalca | max. do 10 točk |
| 3. pomen | nadpovprečni pomen za kulturni razvoj občine (širši javni interes in prepoznavnost občine) | 10 točk |
| 4. kakovost | vsebinska zaokroženost, celovitost, tematska izvirnost | 15 točk |
| ustvarjalnost, inovativnost v pristopu in izvedbi | 10 točk |
| razvoj v času (nadgradnja programa prireditve ali projekta skozi leta) | 5 točk |
| 5. tradicionalnost | do 5 let | 0 točk |
| od 6 do 10 let | 5 točk |
| nad 10 let | 10 točk |
| 6. organizacijska zahtevnost (produkcijski stroški vsebina, organizacija) | krajevni, občinski nivo | 20 točk |
| regijski, državni, meddržavni nivo | 40 točk |
| 7. tehnična izvedba | prireditev ali projekt izveden na prizoriščih ali na prostem, kjer osnovna tehnična infrastruktura ni zagotovljena | 70 točk |
| prireditev ali projekt izveden na prizoriščih, kjer je tehnična infrastruktura zagotovljena | 30 točk |
| 8. ponovitev | ponovitev prireditve ali projekta v istem koledarskem letu (sofinancira se 1 ponovitev - upošteva se ponovitev na drugi lokaciji/kraju) | 50 točk |

\*meddržavni nivo prireditve vključuje nastopajoče in/ali sodelujoče iz drugih/različnih držav.

Opombe:

Društvo oziroma izvajalec izjemoma lahko v primeru, da tekom leta ugotovi, da na razpis prijavljenega projekta ne bo moglo izvesti in ima za to upravičene in utemeljene razloge, lahko le tega zamenja oziroma izvede drug projekt, ki predstavlja podobno zahtevnost in nivo projekta oziroma prireditve. O navedenem mora izvajalec programa predhodno pisno obvestiti skrbnika pogodbe s strani občine. V primeru prerazporeditve odobrenih sredstev mora letno poročilo o izvedbi pogodbenih določil vsebovati tudi ustrezno obrazložitev prerazporeditve sredstev.

12.2.2. Festivali

Sofinancirajo se festivali, kot projekti na področju kulture, ki so v javnem interesu in so po svoji družbeni angažiranosti in povezovanju različnih umetniških področij in zvrsti potrebni za intelektualno in ustvarjalno življenje na območju občine Ivančna Gorica.

Festival predstavlja kulturno ustvarjanje, ki povezuje družbeno angažirani vidik in interdisciplinarni pristop k različnim umetniškim področjem in zvrstem (npr. uprizoritvenih, glasbenih, vizualnih in intermedijskih umetnosti, sodobnega plesa, knjige in bralne kulture, filma, kulturne dediščine in drugih področjih kulture, ki so v javnem interesu občine). Festival zajema več različnih kulturnih dogodkov, njihovo trajanje je večdnevno in potekajo v različnih krajih oziroma lokacijah na območju občine.

Posamezen festival mora vsebovati najmanj 5 različnih dogodkov (ne ponovitev) s kulturno vsebino.

Sofinancira se 3 najvišje ocenjene festivale. Posamezno kulturno društvo oziroma izvajalec lahko prijavi največ en (1) festival.

Merila za točkovanje:

|  |  |  |
| --- | --- | --- |
| **KRITERIJ** | | **ŠTEVILO TOČK** |
| 1. nivo festivala | državni | 20 točk |
| meddržavni | 40 točk |
| 2. število dogodkov | koncert, gledališka in plesna predstava, razstava, delavnica, literarni večer… | 20 točk/dogodek |
| 3. kakovost festivala | ustvarjalnost, inovativnost v pristopu in izvedbi, interdisciplinarni pristop | 10 točk |
| razvoj festivala v času (razvoj skozi leta) | 10 točk |
| 4. tradicionalnost festivala | do 5 let | 0 točk |
| od 6 do 10 let | 5 točk |
| nad 10 let | 10 točk |
| 5. produkcijski stroški (tehnična izvedba, oglaševanje, ozvočenje prireditve…) | od 5 do 10 dogodkov | 80 točk |
| nad 10 dogodkov | 130 točk |

12.2.3. Založništvo oziroma izdaja publikacij

Sofinancira se dokazljive upravičene stroške iz založniške dejavnosti kulturnega društva, ki lahko kandidira na javnem razpisu za sofinanciranje kulturnih programov in projektov.

V posameznem koledarskem letu se lahko sofinancirajo največ trije (3) najvišje ocenjeni projekti.

V založniško dejavnost štejemo avtorske knjige, kronike, zbornike, pesniške zbirke, video filme, fotografske, likovne in druge publikacije ter zapise zvoka in slike. Kot upravičeni stroški bodo predvsem upoštevani stroški avtorskih honorarjev, stroški priprave na tisk/snemanja in stroški tiska/snemanja.

Občasna ali redna glasila, letaki in publikacije za promocijo se ne štejejo kot predmet financiranja iz založniške dejavnosti.

Izvajalec mora založniški projekt predstaviti širši javnosti oziroma javno predstaviti delo (npr. predstavitev publiki, v medijih, na spletu, itd.).

Izvajalec mora k vlogi predložiti opis in finančno konstrukcijo načrtovanega založniškega projekta. Namenska poraba sredstev se dokazuje s predložitvijo izvoda založniškega projekta, obračunom stroškov in virov financiranja ter s predložitvijo fotokopij računov ter dokazilom o predstavitvi širši javnosti.

Merila za točkovanje:

|  |  |  |
| --- | --- | --- |
| **KRITERIJ** | | **ŠTEVILO TOČK** |
| 1. vsebinska tematika | tematika je povezana z zgodovinsko in kulturno dediščino občine in širše (regije, države) | 20 točk |
| tematika je povezana z zgodovinsko in kulturno dediščino kraja | 15 točk |
| tematika je povezana z ljubiteljsko kulturno dejavnostjo | 10 točk |
| 2. inovativnost in izvirnost projekta | delo je kreativno/izvirno | 20 točk |
| 3. pomen projekta | projekt ima velik pomen za ohranjanje slovenske narodne identitete | 30 točk |
| projekt ima velik pomen za celotno občino | 20 točk |
| projekt je povezan predvsem z zgodovino in delovanjem društva | 10 točk |
| 4. umetniška in kakovostna vrednost pristopa | ljubiteljski pristop | 10 točk |
| raziskovalni pristop | 20 točk |

* 1. **NAKUP OPREME**

Do sredstev za sofinanciranje so upravičena kulturna društva, če dokažejo, da je nakup in vzdrževanje opreme nepogrešljivo za izvajanje njihove redne dejavnosti, ter imajo za nakup in vzdrževanje opreme zagotovljena tudi lastna sredstva. Upravičenci do sredstev so kulturna društva, ki redno vsakoletno in trajno izvajajo javne kulturne programe in redno vsakoletno organizirajo javne kulturne prireditve na območju občine ter s svojo dejavnostjo tudi aktivno sodelujejo.

V posameznem koledarskem letu se lahko sofinancira največ šest (6) najvišje ocenjenih vlog izvajalcev.

Merila za točkovanje:

|  |  |  |
| --- | --- | --- |
| **KRITERIJ** | | **ŠTEVILO TOČK** |
| 1. kvaliteta društva\* | kategorija A | 20 točk |
| kategorija B | 15 točk |
| Kategorija C | 5 točk |
| kategorija D | 0 točk |
| 2. pomen nakupa oziroma vzdrževanja opreme | ključna za delovanje društva | 30 točk |
| manj pomembna za delovanje društva | 0 točk |
| 4. društvo ni kandidiralo ali prejelo sredstva sofinanciranja daljše obdobje (pet ali več let) | da | 100 točk |
| ne | 0 točk |

\*Komisija za vrednotenje kvalitete društva upošteva kvaliteto skupine iz točke 12.1.3. točke tega razpisa. V primeru, da v društvu deluje več skupin oziroma sekcij, se upošteva skupno povprečje.

Sofinancira se nakup opreme, ki je neposredno povezana z izvedbo kulturnih programov in/ali kulturnih projektov ter je nepogrešljivo za izvajanje **redne dejavnosti** društva (npr. kostumi za trajno uporabo (ne enkratna uporaba oziroma za en dogodek), glasbeni instrumenti, oprema za fotografiranje, notna stojala…), predmet sofinanciranja ni npr. nakup računalniške opreme in dodatkov.

Izvajalec mora ob prijavi na razpis obvezno priložiti predračun za nakup oziroma vzdrževanje opreme. Ne glede na višino dodeljenih točk se izvajalcu sofinancira maksimalno do 80% upravičenih stroškov nakupa ali vzdrževanja opreme oziroma največ do višine predloženih predračunov.

* 1. **VZDRŽEVANJE KULTURNE DEDIŠČINE**

Za sredstva iz tega naslova lahko kandidirajo vse fizične in pravne osebe (razen neposrednih proračunskih uporabnikov), ki so (so)lastniki ali upravljavci registrirane kulturne dediščine (v nadaljevanju: investitor), z ustreznim uradnim dokazilom in/ali pooblastilom (dokazilo o lastništvu, izjava ali soglasje solastnikov, dokazilo o upravljanju, ipd.), lociranega na območju občine Ivančna Gorica, razglašenega za kulturni spomenik lokalnega pomena oziroma v postopku razglasitve ali vpisanega v zbirni register kulturne dediščine. V primeru solastništva kulturnega spomenika mora izvajalec projekta pridobiti pisno soglasje vseh lastnikov.

Investitor mora, poleg izpolnjevanja pogojev iz četrtega odstavka 5. člena Pravilnika in prejšnjega odstavka, ob prijavi projekta vzdrževanja kulturne dediščine imeti:

* zagotovljena denarna sredstva v višini najmanj 50% upravičenih stroškov,
* druge materialne, kadrovske in organizacijske možnosti za izpeljavo prijavljenih projektov obnove,
* soglasje s pogoji/mnenjem obnove v skladu s strokovnimi smernicami pristojne službe varovanja kulturne dediščine,
* druge dokumente potrebne za izvedbo (npr. ustrezno dovoljenje za poseg v skladu z zakonom o graditvi objektov, če je to potrebno) in
* fotografije obstoječega stanja.

V posameznem koledarskem letu se lahko sofinancira največ šest (6) najvišje ocenjenih projektov.

Merila za točkovanje:

|  |  |  |
| --- | --- | --- |
| **KRITERIJ** | | **ŠTEVILO TOČK** |
| 1. zvrst enote (status oz. pomen objekta z vidika kulturne dediščine) | enota ima status kulturnega spomenika državnega pomena | 50 točk |
| enota ima status kulturnega spomenika lokalnega pomena | 30 točk |
| enota je registrirana kulturna dediščina (vpisana je v Register kulturne dediščine) | 20 točk |
| 2. stopnja ogroženosti spomenika/enote | enota je v zelo slabem stanju in zaradi poškodb grozi porušitev (spomeniku grozi porušitev, potrebna je rekonstrukcija celote ali posameznih delov) | 100 točk |
| enota ima poškodbe, ki ogrožajo posamezne varovane lastnosti in/ali spomeniških lastnosti spomenika (potrebna so konservatorsko-restavratorska dela) | 50 točk |
| enota ima manjše poškodbe, ki ne ogrožajo spomenika (potrebno je redno investicijsko vzdrževanje) | 25 točk |
| 3. vrednost izvedbenih del projekta | nad 20.000 EUR | 100 točk |
| nad 10.000 EUR do vključno 20.000 EUR | 50 točk |
| do vključno 10.000 EUR | 20 točk |
| 4. projekt je sofinanciran s strani Ministrstva za kulturo RS in EU sredstev | da | 50 točk |
| ne | 0 točk |
| 5. dodatne točke, v primeru, da je bil izvajalec v preteklem letu za isti projekt zavrnjen | da | 50 točk |
| ne | 0 točk |
| 6. projekt obnove je pomemben za razvoj občine in/ali je v javnem interesu oz. na predlog ali mnenje pristojne institucije za varovanje kulturne dediščine predstavlja nujno obnovo zaradi ohranjanja enote | da | 200 točk |
| ne | 0 točk |

Izvajalec mora k podani vlogi na javni razpis priložiti tudi finančno konstrukcijo obnove, časovni termin obnove ter priložiti fotografije obstoječega stanja enote vzdrževanja kulturne dediščine. Izvajalec mora občinska sredstva porabiti v letu razpisa, projekt celotne obnove pa je lahko zaključen eno leto po letu v katerem je bil sofinanciran. Izvajalec mora po končanju del občini oddati končno poročilo obnove.

1. Dodeljena sredstva izvajalcem kulturnih programov/projektov morajo biti porabljena v letu 2024.
2. Razpisna dokumentacija je na voljo do zaključka razpisa na spletni strani Občine Ivančna Gorica [http://www.ivancna-gorica.si/](http://ivancna-gorica.si). Podrobnejše informacije posreduje strokovna sodelavka Tanja Fajdiga, tel. (01) 781 21 12, tanja.fajdiga@ivancna-gorica.si.
3. Prijave morajo prijavitelji oddati osebno na vložišče Občine Ivančna Gorica ali po pošti (priporočeno s povratnico, upošteva se datum poštnega žiga) na naslov: Občina Ivančna Gorica, Sokolska ulica 8, 1295 Ivančna Gorica. Rok za oddajo prijav je **do vključno** **21. 8. 2024**.

Nepravočasno ter nepravilno oddanih prijav komisija ne bo upoštevala.

1. Posamezna prijava na javni razpis mora biti pripravljena izključno na obrazcih iz razpisne dokumentacije naročnika (Občina Ivančna Gorica). Prijave morajo biti oddane v zaprti kuverti z oznako **»Prijava na javni razpis za programe/projekte na področju kulture v letu 2024 – ne odpiraj.«**
2. Odpiranje prijav za dodelitev sredstev, ki ne bo javno, bo strokovna komisija opravila najkasneje do   
   **29. 8. 2024** v prostorih Občinske uprave Občine Ivančna Gorica.
3. Odobrena vrednost sredstev za posamezno prijavo je odvisna od števila točk, ki jih bo prijavitelj dobil glede na obseg ter kakovost projektne prijave in vrednosti točke. Vrednost točke bo določena tako, da se bo višina razpoložljivih sredstev delila s seštevkom vseh ocen izbranih prijaviteljev. Odobrena vrednost zaprošenih sredstev posameznega prijavitelja pa bo določena tako, da se bo njegovo število točk pomnožilo z vrednostjo točke.

Strokovna komisija bo ugotavljala pravočasnost, upravičenost in popolnost vloge glede na besedilo javnega razpisa ter zatem tudi ocenjevanje in vrednotenje ustreznih vlog.

Vloga ne bo upoštevana v primeru, da:

* ni bila poslana v predpisanem roku,
* ni bila poslana na način, ki je opredeljen v javnem razpisu ali
* je vlogo oddal neupravičen prijavitelj.

Za vloge, ki ne bodo popolne, bo komisija v roku 8 dni od odpiranja vlog vlagatelja pisno pozvala k

dopolnitvi. Nepopolne vloge mora vlagatelj dopolniti v roku 5 dni od prejema pisnega obvestila za dopolnitev. Če tega vlagatelj ne stori, se vloga s sklepom zavrže.

1. Vlagatelj bo obveščen o odločitvi o dodelitvi sredstev (višini in namenu odobrenih finančnih sredstev) z odločbo direktorice občinske uprave. Na podlagi odločb bo Občina Ivančna Gorica z izvajalci izbranih programov sklenila pogodbe o sofinanciranju.

Zoper odločbo iz prejšnjega odstavka je možno vložiti pritožbo, in sicer pri županu Občine Ivančna Gorica v roku 15 dni po prejemu odločbe. Župan o pritožbi odloči z odločbo, zoper katero ni pritožbe, je pa možno pri pristojnem sodišču sprožiti upravni spor. Predmet pritožbe ne morejo biti merila in kriteriji za ocenjevanje in vrednotenje kulturnih programov in/ali kulturnih projektov. Vložena pritožba ne zadrži sklepanja pogodb z izbranimi izvajalci.

1. Nadzor nad izvajanjem programov in porabo finančnih sredstev izvajalcev programov izvaja občinska uprava.
2. Izvajalci morajo najkasneje do zadnjega dne v februarju 2025 podati letno poročilo o izvedbi programov/projektov z dokazili o izpolnitvi prevzetih obveznosti.

Za dokazovanje namenske porabe odobrenih sredstev mora izvajalec letnemu poročilu o izvedbi predložiti kopije računov za stroške, nastale z izvedbo programa/projekta.

1. Dvojno uveljavljanje stroškov in izdatkov, ki so povrnjeni iz drugega proračunskega vira naročnika za isti namen, ni dovoljeno.
2. Izvajalec mora vrniti prejeta finančna sredstva z zakonitimi zamudnimi obrestmi v občinski proračun:

* če je bila na podlagi nadzora ali iz oddanega poročila ugotovljena nenamenska poraba sredstev,
* če izvajalec ni oddal poročila o realizaciji programa.

Ravno tako izvajalec, ki krši pogodbena določila zadnje sklenjene pogodbe na podlagi Pravilnika o vrednotenju in sofinanciranju javnih kulturnih programov in kulturnih projektov iz proračuna Občine Ivančna Gorica (Uradni list RS, št. 11/12, 25/15 in 16/19), ne more kandidirati za sredstva na naslednjem javnem razpisu občine.

1. Prijavitelji bodo o izidu javnega razpisa obveščeni **najpozneje v 60 dneh od datuma odpiranja prijav**. Občina Ivančna Gorica bo z izbranimi prijavitelji sklenila pogodbo o sofinanciranju programov v okviru sredstev, zagotovljenih v proračunu.

Številka: 430-0016/2024-3

Datum: 1. 7. 2024 OBČINA IVANČNA GORICA

župan

Dušan Strnad